Moneda este numită astfel, deoarece aversul, proiectat de Otto Schultz, poartă chipul omului politic bur Paul Kruger, președinte pe patru mandate al vechii Republici Sud-Africane. Acesta a fost o figură emblematică a luptei burilor contra britanicilor. Pe revers, se află gravată (spre dreapta) o gazelă springbok, animalul național a Africii de Sud, și milesimul. Imaginea de gazelei a fost proiectată de Coert Steynberg și a mai fost folosită pe reversul anterioarei monede sud-africane de cinci șileni. În partea de sus a monedei, în arc de cerc, se află inscripția , iar în partea de jos cantitatea de aur fin, exprimată în uncii troy (proiectată tot de Coert Steynberg în 1967). Numele „Africa de Sud” și conținutul de aur sunt înscrise atât în limba afrikaans, cât și în engleză (așa cum se poate observa în imaginile monedei).